PEDUNCULUS floralis bipedalis et ultra , simplex, teres , lividus, inferne bracteis 
quibusdam sterilibus instructus. 
FLORES laxe racemosi , pedicellati; pedicellis miniatis bractea duplo longioribus. 
P ERIANTHIUM lin. i2 longum , obclavatum , basin versus attenuatum , recurvatum , 
parte ventricosa pallide roseum parum inflatum , parte tubulosa sex fidum; laciniis apice obtusis 
recurvulis , pallide viridibus linea saturatiore notatis. 
STAMINA longitudine perianthii tubi, aequalia. Filamenta subulata, alba. Anlherae 
laterales, luteae. 
PISTILLUM. Ovarium cglindraceo-trigonum. Stglus filamentis brevior , albidus. 
Stigma obtusum. 
CAPSULAM maturam non vidi. 
Habitat in Prom. bon. Spei. Floret aestate. 
Obserr. Folia in hac specie longum per (empus disticha, et ad margines ancipitia remanent; 
unde error Cl. Willdenowii qui plantam juniorem sub nomine A. obscurae descripsit, 
et seniorem sub nomine A. excavatae. Antiqua est hortorum incola, et Millerii icon 
eam optime sistit. A praecedente differt foliis latioribus et acutioribus, obscure punctatis 
laevibus; nec subtuberculatis. 
